Bendtner brakk håndleddet
Danskens problemer vil tilsynelatende ingen ende ta. Etter fem måneders fravær gjorde spissen comeback for seriemester Juventus i bortekampen mot Sampdoria. Bendtner ble byttet inn etter 74 minutter. - Jeg er trist på Bendtners vegne. Han brakk håndleddet. Det var veldig uheldig. Vi ønsker ham det beste, sier Juventus-trener Antonio Conte til sportsavisen La Gazzetta dello Sport. Dansken hadde ikke spilt for Juventus siden i desember. Han pådro seg en lyskeskade i en cupkamp og måtte gjennom operasjon. I opptreningsperioden fyllekjørt spissen i København. Det skapte voldsomt oppstyr, og Bendtner er for tiden ute av Danmarks fotballandslag. Bendtner ble i fjor sommer lånt ut fra Arsenal til Juventus for hele 2012/13-sesongen. Dansken står uten scoring for Torino-klubben. Framtiden er uviss. Det blir neppe mer spill i Juventus, mens Arsenal heller ikke synes å være noe alternativ. Juve tapte for øvrig 2-3 mot Sampdoria.Mål: 0-1 Fabio Quagliarella (25), 1-1 Eder (31), 2-1 Lorenzo De Silvestri (57), 3-1 Mauro Icardi (75), 3-2 Emanuele Giaccherini (90). 23.000 tilskuere.
Nicklas Bendtner brakk håndleddet da han fikk et sjeldent innhopp for Juventus lørdag.